open-index/open-wikipedia-markdown huggingface dataset:
3. Liga

**Vokietijos III lyga** () – Vokietijos futbolo 3-osios pakopos turnyras. Varžybos vyksta vientisos lygos formatu.

## Istorija

Lyga įkurta 2008 m. Iki tol 3-oji pakopa buvo Vokietijos regioninė lyga – varžybos vykdavo keliose regioninėse zonose, kurių geriausios komandos kovodavo dėl patekimo į I bundeslygą.

## Čempionai

*  – Union Berlin
*  – VfL Osnabruck
*  – Eintracht Braunschweig
*  – SV Sandhausen
*  – SC Karlsruhe
*  – FC Heidenheim
*  – Arminia Bielefeld
*  – Dynamo Dresden
*  – MSV Duisburg
*  – FC Magdeburg
*  – VfL Osnabruck
*  – Bayern-2 Munchen
*  – Dynamo Dresden
*  – FC Magdeburg
*  – SV Elversberg
*  – SSV Ulm


## Nuorodos
* 
* 3. Liga (Dfb.de)
* Samtlige vindere af 3 Bundesliga (Foot.dk)
* 3. Liga (Soccerway.com)
* F-archiv.de 3. Liga
Eduard Heinrich Flottwell

**Eduardas Heinrichas Flotvelis**, nuo 1861 m. – **fon Flotvelis** (, 1786 m. liepos 23 d. – 1865 m. gegužės 28 d.) – prūsų politikas.

Per savo politinę karjerą ėjo įvairias vadovaujančias pareigas, pavyzdžiui, buvo Poznanės didžiosios kunigaikštystės (1830–1841 m.), Saksonijos (1841–1844 m.), Vestfalijos (1846–1850 m.), Prūsijos (1849–1850 m.) ir Brandenburgo (1850–1862 m.) provincijų aukščiausiasis prezidentas. Taip pat buvo Prūsijos finansų ministras (1844–1846 m.)

## Biografija
E. H. Flotvelis gimė 1786 m. Įsrutyje, Rytų Prūsijos provincijoje, studijavo teisę Karaliaučiaus universitete ir 1805 m. pradėjo valstybės tarnybą Įsruties teisme.

Nuo 1812 m. buvo Gumbinės apygardos vyriausybės narys. Po Napoleono karų kartu su aukščiausiuoju prezidentu Heinriku Teodoru fon Šionu pertvarkė Vakarų Prūsijos provincijos Dancige administraciją. 1825 m. buvo paskirtas Marienverderio apygardos pirmininku.

Kai 1830 m. Rusijos Lenkijos Kongreso karalystėje, Varšuvoje, kilo sukilimas, kuriam vadovavo Mykolas Gedeonas Jeronimas Radvila, karalius Frydrichas Vilhelmas III atleido jo brolį Antaną Henriką Radvilą iš Poznanės didžiosios kunigaikštystės gubernatoriaus pareigų, o vienvaldis valdymas atiteko Flotveliui, kuris tapo naujuoju aukščiausiuoju prezidentu (*Oberpräsident*).

Jis buvo tvirtas germanizacijos ir standartizuoto mokymo politikos šalininkas, įsakė vykdyti žiaurias represijas prieš 1830–1831 m. sukilimo dalyvius. 1833 m. kovo 31 d. išleido dekretą, pagal kurį visi vienuolynai Poznanės didžiojoje kunigaikštystėje per trejus metus turėjo būti panaikinti (kartu konfiskuojant turtą). Tuo pat metu siekė žydų emancipacijos, integruodamas juos į Vokietijos visuomenę.

1841 m. Prūsijos karalius jį paskyrė Saksonijos provincijos aukščiausiuoju prezidentu.

1844 m. Flotvelis buvo paskirtas Finansų ministerijos vadovu, o 1846 m. atsistatydino ir perėmė Vestfalijos provincijos administravimą. 1849–1850 m. buvo aukščiausiasis Prūsijos provincijos prezidentas.

1850 m. liepos 21 d. penktą kartą perėmė atsakomybę už Prūsijos provinciją – tapo Brandenburgo provincijos aukščiausiuoju prezidentu.

1862 m. pasitraukė iš pareigų ir persikėlė į Berlyną, kur 1865 m. gegužės 25 d. mirė.

## Apdovanojimai

* „Ekscelencijos“ titulas (1840 m.)
* Hamburgo garbės pilietis (1843 m., padėka už pagalbą po didžiojo Hamburgo gaisro)
* Magdeburgo garbės pilietis (1844 m.)
* Berlyno miesto garbės pilietis (1856 m., už 50 tarnybos metų)
## Išnašos

## Šaltiniai

* F.Paprocki, *Wielkie Księstwo Poznańskie w okresie rządów Flottwella (1830-1842)*, Poznań 1970 
* Witold Jakóbczyk, *Przetrwać na Wartą 1815-1914*, *Dzieje narodu i państwa polskiego*, vol. III-55, Krajowa Agencja Wydawnicza, Warszawa 1989
* Stefan Hartmann: Rezension: Dzieje Wielkopolski, Tom II: Lata 1793–1918. In: Zeitschrift für Ostforschung 25 (1976)
* Manfred Alexander: Kleine Geschichte Polens. Reclam, Stuttgart 2007
* Andrea Schmidt-Rösler: Polen. Vom Mittelalter bis zur Gegenwart. Pustet, Regensburg 1996
Androskoginas

**Androskoginas** () – upė Jungtinių Amerikos Valstijų šiaurės rytuose, Naujojo Hampšyro ir Meino valstijose. Išteka iš Umbeigogo ežero, telkšančio ties Naujojo Hampšyro ir Meino riba. Pradžioje teka į pietus per Naująjį Hampšyrą, už Goramo pasuka į rytus ir teka per Meiną. Nuo Džėjaus vėl teka pietų kryptimi. Įteka į Merimitingo įlanką – lengvai druskingą estuariją, susidariusią ties Kenebeko upės žiotimis.

Didžiausias intakas – Magalovėjus (dešinysis).

Androskoginas – srauni, slenkstėta upė. Per visą savo vagą nusileidžia 379 m. Didžiausias vagos krytis yra Berlyno ir Ramfordo apylinkėse. Upės baseinas nuo seno naudojamas miškų kirtimui, tekstilės, popieriaus ir celiuliozės pramonei. Populiari žūklė, medžioklė, plaukiojimas baidarėmis.

Pagrindiniai miestai prie Androskogino: Berlynas, Goramas (N. Hampšyras), Betelis, Ramfordas, Džėjus, Luistonas, Lisbonas, Bransvikas (Meinas).

Vandenvardis kilęs iš indėnų abenakių suteikto upės pavadinimo *Ammoscongon*, greičiausiai iškraipyto pagal britų valdytojo Edmundo Androso pavardę.

## Šaltiniai
Drevernos mažųjų laivų uostas

**Drevernos mažųjų laivų uostas**, trumpai *Drevernos uostas, uostelis* – uostas, esantis Drevernoje, Klaipėdos rajono savivaldybėje. Uostas su 1,5 m gylio įplaukimo kanalu pritaikytas mažiems ir irkliniams laivams, įsikūręs prie Drevernos upės žiočių, rytinėje Kuršių marių pusėje, priešingoje nuo Juodkrantės gyvenvietės.  Nutolęs apie 25 km į pietus nuo Klaipėdos uosto. Uoste veikia pramogų kompleksas (restoranas, švenčių salė), kempingas. Įrengtas elingas, šiuolaikinės sanitarinės patalpos.  Nuomojami kateriai, valtys, irklentės, vandens dviračiai. Mažųjų laivų uostą puošia vėtrungių skulptūros, autentiškas, pagal kuršių tradicijas pastatytas burlaivis „Dreverna“. Viena iš uosto lankytinų vietų – 15 m aukščio apžvalgos bokštas su atsiveriančiu vaizdu į marias, Kuršių nerijos kopas.

Navigacija vidaus vandens kelyje „Dreverna–Juodkrantė“  trunka 54 paras: nuo gegužės 15 d. iki spalio 15 d. Vandens kelio ilgis – 7,3 km, gylis – 1,2 m (prie Drevernos uosto matuoklės nulio), plotis – 25 m. Nuolat prižiūrimo įplaukimo kanalo gylis nustatytas 1,2 m, kurio didinti negalima dėl aplinkosauginių reikalavimų, natūralios kanalo vagos. Drevernos uostas skirtas būtent mažųjų ir irklinių laivų laivybai, todėl didelių jachtų priimti negali. Sezono metu į Juodkrantę ir atgal kursuoja keleivinis keltas. Geromis dienomis keltas „Benas“ per dieną plukdo po 300 žmonių. Uostui priklauso greitaeigis kateris „Maxum“, didelis laivas „Vilhelmas“, kuriame įsikūrusi kavinė-restoranas. Žiemą iš Drevernos visi laiveliai išvežami, o likę iškeliami ant kranto.

## Istorija

Drevernos uostas pastatytas 2009 m. Tuomet krantinėje buvo įrengta prieplauka su slipu ir kėlimo kranu, pastatytas elingas. Buvo numatytos 75 švartavimosi vietos. 2016 m. mažųjų laivų uoste sulaukta 43 tūkst. lankytojų. 

Dėl patogios geografinės padėties ir augančios paklausos 2017 m. uostą nuspręsta išplėsti. Jis buvo modernizuotas, įrengiant stacionarias sanitarines patalpas, naują 40 vietų krantinę, pastatant pontonų. Prie uosto įrengtas kempingas su 34 aštuonviečiais mediniais poilsio nameliais, 22 kemperių aikštele, prisijungimo galimybe prie vandens, elektros, nuotekų tinklų.

## Šaltiniai

## Nuorodos

* Drevernos poilsio ir pramogų uostas *dreverna.lt*
* Drevernos mažųjų laivų uostas *pamatyklietuvoje.lt*
* Sąrašas:Lietuvos uostai
Norvegijos Nobelio komitetas

**Norvegijos Nobelio komitetas** () – komitetas, kasmet skiriantis Nobelio taikos premijos gavėjus remdamasis Švedijos pramonininko Alfredo Nobelio testamentu. Penkis komiteto narius skiria Stortingas, Norvegijos parlamentas. Įkurtas 1904 m.

Komitetui veiklą vykdyti padeda Norvegijos Nobelio institutas. Posėdžiai vyksta instituto pastate, kur taip pat skelbiamas laureatas, nors nuo 1990 m. apdovanojimų ceremonija vyksta Oslo rotušėje.

## Šaltiniai
Švedijos valstybinis bankas

**Švedijos valstybinis bankas ** arba **Sveriges Riksbank** – Švedijos centrinis bankas, įkurtas 1668 m. Tai seniausias pasaulyje centrinis bankas ir trečiasis pasaulyje pagal nepertraukiamą veiklą.

## Šaltiniai
Vokietijos futbolo oberlyga

**Vokietijos futbolo oberlyga** () – Vokietijos futbolo 5-osios pakopos turnyras. Varžybos vyksta 14 regioninių zonų, bendrasis lygos čempionas nėra nustatomas.

## Istorija

Pirmoji oberlyga įkurta 1945 m. kaip 1-oji pakopa, bet 1963 m. įkūrus Bundeslygą panaikinta. 1974 m. atkurta kaip 3-oji pakopa, 1994 m. tapo 4-ąja pakopą, o 2008 m. tapo 5-ąja pakopa.

## Regionai

Varžybos vyksta 14 regionų, jas vykdo regionų futbolo sąjungos, didele dalimi sutampančios su atitinkamomis Vokietijos žemėmis.

## Nuorodos
* Oberliga (Soccerway.com)
* F-archiv.de Oberligen 1974-heute
* UEFA » Übersicht » Nationale Wettbewerbe » Deutschland  (Weltfussball.de)
* Fussball.de
Atleidimas nuo mokesčių

**Atleidimas nuo mokesčių** – viena mokesčių lengvatų, kai mokesčių mokėtojas visiškai ar iš dalies atleidžiama nuo tam tikrų mokesčių mokėjimo.

Lietuvoje naudojama susijusi sąvoka **atleidimas nuo mokesčio**, kuomet naikinamas dvigubas apmokestinimas, kai užsienyje uždirbtos pajamos Lietuvoje neapmokestinamos pajamų mokesčiu.

## Šaltiniai
Notecės apygarda

**Notecės apygarda** (, ) – Prūsijos karalystės teritorija, egzistavusi 1772–1807 m. Jai priklausė Bydgoščiaus, Inovroclavo, Pilos ir Valčo miestai.

Apygarda buvo sukurta iš žemių, kurias Prūsija atėmė iš Abiejų Tautų Respublikos 1772 m. pirmojo ATR padalijimo metu. 1793 m. per antrąjį padalijimą prijungtos kitos Didžiosios Lenkijos regiono žemės buvo suformuotos į Pietų Prūsijos provinciją.

Po Prūsijos pralaimėjimo Ketvirtosios koalicijos kare ir Didžiosios Lenkijos sukilime didelė pietinės Notecės apskrities dalis pagal 1807 m. Tilžės taiką atiteko Varšuvos kunigaikštystės Bydgoščiaus departamentui. Likusi šiaurės vakarų teritorija aplink Valčą ir Krainos Kamenį buvo prijungta prie Vakarų Prūsijos provincijos.

1815 m. Vienos kongrese demarkacijos linija buvo patvirtinta kaip šiaurinė naujai įkurtos Poznanės didžiosios kunigaikštystės siena. Pietinės buvusios Notecės apskrities teritorijos buvo administruojamos Brombergo apygardos, o šiaurės vakarinė dalis priklausė Vakarų Prūsijos Marienverderio apygardai.

## Išnašos

## Papildomam skaitymui

* Mincer Franciszek. Miasta ziem nadnoteckich (ze szczególnym uwzględnieniem Bydgoszczy) w latach 1772–1815. Problematyka periodyzacyjna, historiograficzna i źródłoznawcza [w.] Biegański Zdzisław, Grzegorz M. red.: Bydgoszcz – 650 lat praw miejskich. Praca zbiorowa. Bydgoszcz 1996
* Biegański Zdzisław, Jastrzębski Włodzimierz red.: Bydgoszcz jako ośrodek administracyjny na przestrzeni wieków, zbiór studiów. Bydgoszcz 1998.
* Biskup Marian red.: Historia Bydgoszczy. Tom I do roku 1920. Warszawa-Poznań: Bydgoskie Towarzystwo Naukowe, 1991
* Dzieje Pomorza Nadwiślańskiego od VII wieku do 1945 r. Praca zbiorowa. Wydawnictwo Morskie Gdańsk 1978
* Biegański Zdzisław: Kształt terytorialno-administracyjny regionu kujawsko-pomorskiego w XIX i XX wieku [w.] Związki Kujaw i Pomorza na przestrzeni wieków. Zbiór studiów pod red. Zdzisława Biegańskiego i Włodzimierza Jastrzębskiego. Prace komisji historii BTN t. XVII: Bydgoszcz 2001
Vokietijos regioninė lyga

**Vokietijos regioninė lyga** () – Vokietijos futbolo 4-osios pakopos turnyras. Varžybos vyksta 5 regioninėse zonose (pagal tai ir pavadinimas), kur žaidžia po 18 komandų – profesionalų ir pusiau profesionalų.

## Istorija

Regioninė lyga įkurta 1963 m. kaip 2-oji pakopa, bet 1974 m. panaikinta. 1994 m. atkurta kaip 3-oji pakopa, o 2008 m. įkūrus III lygą tapo 4-ąja pakopa. Iki 2008 m. 4-oji pakopa buvo Vokietijos futbolo oberlyga.

## Regionai

Varžybos vyksta 5 regionuose, kuriems priskirtos atitinkamos Vokietijos žemės.

## Nuorodos
* Regionalliga (Soccerway.com)
* F-archiv.de Regionalligen 1994-heute
Pranas Survila

**Pranas Survila** (1933 m. vasario 6 d. Kundrotiškiuose, Mielagėnų vlsč. – 2024 m. liepos 13 d.) – Lietuvos matematikas, pedagogas, Vilniaus pedagoginio universiteto profesorius, matematikos mokslų daktaras ir ilgametis Algebros katedros vedėjas.

## Biografija

P. Survila gimė Ignalinos rajone, Kundrotiškės kaime. Baigęs tris gimnazijos klases, 1953 m. baigė Panevėžio mokytojų seminarijos Švenčionių filialą. Tais pačiais metais įstojo studijuoti matematikos į Vilniaus universiteto Fizikos ir matematikos fakultetą, kurį baigė 1958 m.

1960–1963 m. tęsė studijas Fizikos ir matematikos instituto aspirantūroje. Baigęs aspirantūrą, apgynė fizikos ir matematikos mokslų kandidato disertaciją tema „Nepriklausomų atsitiktinių dydžių sumų ribinės teoremos“ (vadovas Vytautas Statulevičius).

## Akademinė veikla

Po studijų baigimo P. Survila pradėjo dirbti Vilniaus pedagoginiame institute ir dirbo ten iki pat išėjimo į pensiją.

1964 m. jam suteiktas docento vardas, o 1988 m. – profesoriaus titulas.

1982–1989 m. ėjo fakulteto prodekano pareigas, buvo fakulteto tarybos pirmininkas, Senato narys bei Senato finansų komisijos pirmininkas. Taip pat dalyvavo rengiant VPU statutą.

P. Survila buvo ilgametis VPU Algebros katedros vedėjas. Jo vadovaujama katedra tapo viena geriausiai vertinamų universitete.

## Mokslinė ir pedagoginė veikla

P. Survila publikavo mokslinius darbus, daugiausia algebros ir skaičių teorijos temomis. Išleido apie 50 mokslinių straipsnių, kelis vadovėlius, kurie buvo naudojami ne vienos kartos mokytojų rengime. Taip pat parašė keletą mokymo priemonių studentams, mokslo populiarinimo knygų. Skyrė dėmesį Lietuvos matematikos mokytojų profesiniam tobulėjimui: dalyvavo mokyklos matematikos programų kūrime, skaitė paskaitas mokytojams bei mokiniams, buvo mokinių matematikos olimpiadų vertinimo komisijos pirmininkas.

## Bibliografija

Vadovėliai:
* *Algebra ir skaičių teorija* (su K. Bulota, 2 dalys, 1977, 1990),
* *Algebros ir skaičių teorijos uždavinynas* (su R. Skrabutėnu, 1995)
Mokslo populiarinamosios knygos:
* *Nauja pažintis su algebra* (1983)
* *Natūralieji ir sveikieji skaičiai* (1998)
* *Skaičiai. Racionalieji, realieji, kompleksiniai* (2003)
Mokomosios knygos:
* *Algebros uždavinių rinkinys* (1984)
* *Skaičių teorija ir polinomų algebra* (1988)
* *Kombinatorikos ir statistikos pradžiamokslis* (1996)

## Apdovanojimai

1995 m. P. Survilai už nuopelnus mokslui ir švietimui buvo įteiktas Gedimino ordino Karininko kryžius.

## Šaltiniai
Philipp Lenard

**Filipas Lenardas** (; 1862 m. birželio 7 d. – 1947 m. gegužės 20 d.) – vokiečių fizikas eksperimentininkas. 1905 m. Nobelio fizikos premijos laureatas už darbus su katodiniais spinduliais.

## Šaltiniai
Katodiniai spinduliai

**Katodiniai spinduliai** – elektronų srautas, stebimas išlydžio vamzdyje. Jeigu tuščiaviduriame stikliniame vamzdelyje yra 2 elektrodai ir tarp jų įjungiama įtampa, už teigiamo elektrodo matomas švytėjimas. Jis atsiranda dėl iš katodo (elektrodo, prijungto prie neigiamo įtampos tiekimo gnybto) sklindančių elektronų.

Pirmą kartą spindulius pastebėjo vokiečių fizikai Julius Plücker ir Johann Wilhelm Hittorf, o fizikas Eugen Goldstein juos pavadino katodiniais spinduliais (*Kathodenstrahlen*). 1897 m. britų fizikas Dž. Dž. Tomsonas parodė, kad katodiniai spinduliai susideda iš anksčiau nežinotos neigiamai įkrautos dalelės, kuri vėliau buvo pavadinta elektronu. Katodinių spindulių vamzdis (CRT) naudoja sufokusuotą elektronų pluoštą, o esantys elektriniai arba magnetiniai laukai pluoštą nukreipia taip, kad vaizdas būtų pateiktas ekrane.

## Šaltiniai
Galatasaray SK (moterys)

**Galatasaray SK** () – Turkijos futbolo klubas iš Stambulo.

## Istorija
2011 m. suburta moterų ekipa. Rungtyniavo tuometinėje aukščiausioje lygoje. 

2023–2024 m. sezone rungtyniavo moterų Superlygoje () ir tapo šalies čempionėmis.

; Pavadinimų kaita
* **Galatasaray** (2011–2016)
* **Galatasaray Hepsiburada** (2021–2022)
* **Galatasaray Petrol Ofisi** (2022–)

## Pasiekimai
; Kadınlar Süper Ligi
*  **Čempionės (1):** 2023–2024 m.

## Sezonai
; Pastarųjų metų sezonai

## Apranga
; Sportinės aprangos pokyčiai.

## Sudėtis
*Atnaujinta; [[2024]] m. [[gegužės 5]] d.*

*Vyr. treneris*:  Metin Ülgen

## Treneriai
*  Nurcan Çelik (2021–2022)
*  Metin Ülgen (2022–)

## Garsesnės žaidėjos
*  Emine Ecem Esen
*  Ebru Topçu
*  Eda Karataş
*  Berna Yeniçeri

; Užsienietės
*  Catalina Usme, puolėja;
*  Andrea Stašková

## Išnašos

## Nuorodos
* Klubo oficiali svetainė
* SOCCERWAY
* SOFASCORE
* FLASHSCORE
* Globalsportsarchive
Jacobus Henricus van 't Hoff

**Jakobas Hendrikas van’t Hofas** (; 1852 m. rugpjūčio 30 d. – 1911 m. kovo 1 d.) – olandų chemikas. Savo laiku buvo vienas įtakingiausių chemikų teoretikų ir pirmasis Nobelio chemijos premijos laureatas.

## Šaltiniai
Cheminė termodinamika

**Cheminė termodinamika** – termodinamikos ir fizikinės chemijos šaka, nagrinėjanti medžiagų fizikinių ir cheminių savybių priklausomybę nuo jų sudėties bei išorinių sąlygų ir termodinamikos dėsnių taikymą cheminiams bei faziniams virsmams.

1865 m. vokiečių fizikas Rudolfas Klauzijus veikale „Mechaninė šilumos teorija“ pasiūlė, kad termochemijos principai, pvz. šiluma, išsiskirianti degimo reakcijose, galėtų būti pritaikyta termodinamikos principams.

## Šaltiniai
Emil von Behring

**Emilis fon Bėringas** (; 1854 m. kovo 15 d. – 1917 m. kovo 31 d.) – vokiečių bakteriologas, vienas imunologijos pradininkų. 1901 m. Nobelio fiziologijos ir medicinos premijos laureatas už difterijos antitoksino atradimą.

## Šaltiniai
Beylerbeyi SK (moterys)

**Beylerbeyi SK** () – Turkijos futbolo klubas iš *Beylerbeyi*.

## Istorija
2016 m. suburta moterų ekipa. Rungtyniavo žemesnių pakopų lygose. 

2023–2024 m. sezone rungtyniavo moterų Superlygoje () ir užėmė penktą vietą.

## Pasiekimai
; Kadınlar Süper Ligi
*  **Čempionės (0):** 
* Penktoji vieta: 2023–2024 m.

## Sezonai
; Pastarųjų metų sezonai

## Apranga
; Sportinės aprangos pokyčiai.

## Sudėtis
*Atnaujinta; [[2024]] m. [[gegužės 5]] d.*

*Vyr. treneris*: 

## Treneriai
*  
*  

## Garsesnės žaidėjos
*  
*  
*  
*  

; Užsienietės
*  
*  

## Išnašos

## Nuorodos
* [ Klubo oficiali svetainė]
* SOCCERWAY
* SOFASCORE
* FLASHSCORE
* Globalsportsarchive
Richard Kuhn

**Richardas Kūnas** (; 1900 m. gruodžio 3 d. – 1967 m. liepos 31 d.) – vokiečių biochemikas. 1938 m. Nobelio chemijos premijos laureatas už darbus su karotenoidais ir vitaminais.

## Šaltiniai
Kurganinskas

**Kurganinskas** () – miestas Rusijoje, Krasnodaro krašte, 150 km į rytus nuo Krasnodaro, prie Labos upės. Rajono centras. Plentai ir geležinkeliai į Armavirą, Belorečenską, Labinską. Maisto (cukraus, paukštienos, grūdų) pramonė. Yra savivaldybės muziejus, Švč. Kryžiaus Išaukštinimo cerkvė (1916 m.), Šv. Petro ir Šv. Povilo koplyčia.

2010 m. 85,8 % Kurganinsko gyventojų buvo rusai, 9,6 % – armėnai, 1,3 % – ukrainiečiai, po 0,3 % – vokiečiai, baltarusiai, adygai.

## Istorija

1853 m. įkurta kazokų stanica Kurganaja, taip pavadinta pagal pilkapių (kurganų) gausumą apylinkėse. 1961 m. suteiktas miesto statusas, pavadinimas pakeistas į Kurganinską.

## Šaltiniai
Antitoksinas

**Antitoksinas** – bakterijų, augalų, gyvūnų nuodus neutralizuojantis antikūnas.

Antitoksinio serumo (imuninio serumo, kuriame yra antitoksinai) švirkščiama užsikrėtus ar susirgus difterija, dujine gangrena, stablige, botulizmu.

## Istorija
Antitoksinus difterijos ir stabligės toksinams Emilis fon Bėringas ir jo kolegos gamino nuo 1890 m. Difterijos antitoksino panaudojimą difterijos gydymui žurnalas „The Lancet“ laikė „svarbiausiu XIX a. proveržiu gydant ūmias infekcines ligas“.

## Šaltiniai
Gerhard Domagk

**Gerhardas Domakas** (; 1895 m. spalio 30 d. – 1964 m. balandžio 24 d.) – vokiečių patologas, bakteriologas ir farmakologas. 1939 m. už už antibakterinio protonzilio poveikio atradimą apdovanotas Nobelio fiziologijos ir medicinos premija, tačiau nacių valdžios politikos apdovanojimo nepriėmė, tai padarė 1947 m. po Antrojo pasaulinio karo.

## Šaltiniai
Adolf Butenandt

**Adolfas Butenantas** (; 1903 m. kovo 24 d. – 1995 m. sausio 18 d.) – vokiečių biochemikas. 1939 m. už darbus su lytiniais hormonais apdovanotas Nobelio chemijos premija. Dėl valdžios politikos apdovanojimo nepriėmė, tai padarė 1949 m. po Antrojo pasaulinio karo.

## Šaltiniai
Vokietijos žemių futbolo lygos

**Vokietijos žemių futbolo lygos** – Vokietijos futbolo 6–13 pakopų turnyrai, vykstantis Vokietijos žemių ir jų regionų lygmenyje. Skirtingose žemėse pakopų skaičius yra nevienodas, kiekviena žemė savo varžybas rengia atskirai nuo kitų, turnyrus prižiūri regioninės futbolo sąjungos. Geriausios komandos patenka į kito sezono oberlygą.

## Regionai

Varžybos vyksta 21 regione, kurie didele dalimi sutampa su atitinkamomis Vokietijos žemėmis. Priklausomai nuo regiono, varžybos turi iki 8 lygmenų.

## Nuorodos
* Germany State Leagues (Soccerway.com)
* F-archiv.de Oberligen 1974-heute
* Amateure Wettbewerbe (Kicker.de)
* Fussball.de
Kurgontepos sritis

**Kurgontepos sritis** arba **Kurgan Tiubė sritis** (, ) – buvęs administracinis vienetas Tadžikijos TSR, vėliau Tadžikistano teritorijoje, Afganistano pasienyje. Administracinis centras – Kurgontepa.

## Istorija
Sritis sudaryta 1944 m. iš Stalinabado ir Kuliabo sričių dalių. 1947 m. panaikinta, grąžinant rajonus buvusiomis sritims, o 1955 m. – tapo tiesioginio pavaldumo teritorija.

1977–1988 m. Kurgontepos sritis vėl egzistavo, bet 1988 m. prijungta prie naujos Chatlono srities. 1990–1992 m. trumpam atkurta, bet vėl priskirta Chatlono sričiai.

1982 m. srityje gyveno 825 tūkst. gyventojų, iš jų miestuose – 18 %. Turėjo 10 administracinių rajonų, 3 miestus (Kurgan Tiubė, Kalininabadas, Piandžas), 13 miesto tipo gyvenviečių (Vachšas, Kirovskis, Oktiabrskas, Orzu, Kolchozabadas, Garavuti, Kuibyševskas, Dusti, Šartuzas, Bustonkala, Kuibyševskis, Javanas, Hajotinavas).

1979 m. 56 % srities gyventojų buvo tadžikai, 31,2 % – uzbekai, 5,1 % – rusai, 1,8 % – turkmėnai, 1,8 % – vokiečiai, 1,4 % – totoriai.

## Geografija
Sritis buvo Gisaro Alajaus pietinėse pašlaitėse, išraižytose Vachšo ir Kafirnigano slėnių. Pietinę ribą žymėjo Piandžo upė, o per sritį tekėjo jos intakai – Vachšas ir Kafirniganas. Būdingos dykros su tugajų miškais paupiuose. Įsteigtas draustinis – Tigro Raguva.

## Šaltiniai
Kurilskas

**Kurilskas** () – miestas Rusijoje, Sachalino srityje, Iturupo saloje; viena pagrindinių Kurilų salų gyvenviečių. Rajono centras. Jūrų uostas (Kitovojė) prie Ochotsko jūros. Yra oro uostas, keltai į Južno Kurilską, Korsakovą. Verčiamasi žvejyba ir žuvies apdirbimu (gretimame Reidovo kaime). Veikia krašto muziejus, seismologijos sritis.

2002 m. 83,2 % miesto gyventojų buvo rusai, 9,2 % – ukrainiečiai, 1,5 % – totoriai, 1,3 % – gudai.

## Istorija
XVIII a. dabartinio miesto vietoje, kurią pasiekė rusų pirkliai, buvo ainų kaimas **Šana**. 1800 m. vietovę užėmė japonai ir vadino **Šjana** arba **Sjana** (). 1807 m. gyvenvietę išgrobė ir sudegino rusų pajėgos. 1855 m. teritorija oficialiai tapo Japonijos dalimi, priskirta Hokaido prefektūrai.

1945 m. Šjana užimta TSRS pajėgų, 1946 m. suteiktos miesto teisės, 1947 m. – Kurilsko pavadinimas.

## Šaltiniai
Nekrologas

**Nekrologas** – pranešimas, straipsnis apie žmogaus mirtį, jame trumpai apibūdinama mirusiojo gyvenimas ir veikla. Įprastai nekrologuose daugiausia dėmesio skiriama teigiamiems žmogaus gyvenimo aspektams, nors taip būna ne visada.

Vietiniuose laikraščiuose nekrologas gali būti paskelbtas mirus bet kuriam vietos gyventojui.

## Šaltiniai
William Henry Bragg

**Viljamas Henris Bragas** (; 1862 m. liepos 2 d. – 1942 m. kovo 12 d.) – anglų fizikas. 1915 m. kartu su savo sūnumi Viljamu Lorensu Bragu buvo apdovanotas Nobelio fizikos premija už kristalinių struktūrų analizę naudojant rentgeno spindulius.

## Šaltiniai
William Lawrence Bragg

**Viljamas Lorensas Bragas** (; 1890 m. kovo 31 d. – 1971 m. liepos 1 d.) – anglų fizikas. 1915 m. kartu su savo tėvu Viljamu Henriu Bragu buvo apdovanotas Nobelio fizikos premija už kristalinių struktūrų analizę naudojant Rentgeno spindulius.

## Šaltiniai
Çekmeköy BilgiDoğa Spor

**Çekmeköy BilgiDoğa Spor** () – Turkijos futbolo klubas iš Stambulo.

## Istorija
Rungtyniavo žemesnių pakopų lygose. 2023–2024 m. sezone žaidė Pirmoje lygoje. Pateko stipriausią šalies moterų futbolo divizioną, kai Fatih Karagümrük klubas pasitraukė iš moterų Superlygos. Pastarojo klubo vieta perleista **Çekmeköy BilgiDoğa Spor**.

2024–2025 m. sezone rungtyniavo moterų Superlygoje – Kadın Süper Ligi. Užėmė tryliktąją vietą.

## Pasiekimai
;  **[[Kadınlar Süper Ligi]] (moterų Superlyga):**
*  **Čempionės (0):** 
* Penktoji vieta:

## Sezonai

; Pastarųjų metų sezonai

## Apranga
; Sportinės aprangos pokyčiai.

## Sudėtis
*Atnaujinta; [[2024]] m. [[gegužės 5]] d.*

*Vyr. treneris*':  

## Treneriai
* 

## Garsesnės žaidėjos
*  
*  
*  
*  

; Užsienietės
*  Ijeoma Queenth Daniels, vartininkė (nuo 2024 m.)
*  

## Išnašos

## Nuorodos
* [ Klubo oficiali svetainė]
* SOCCERWAY
* SOFASCORE
* FLASHSCORE
* Globalsportsarchive
Kurė

**Kurė** () – miestas Japonijoje, Honšiū salos pietvakariuose, Hirošimos prefektūroje, į pietryčius nuo Hirošimos (jos aglomeracijoje), uostas prie Japonijos Vidinės jūros įlankos. Geležinkelis ir plentas į Hirošimą. Verčiamasi laivų statyba, metalurgija, elektrotechnikos, plaušienos ir popieriaus pramone. Veikia universitetas (įkurtas 1995 m.), Jamato muziejus. Yra viena svarbiausių Japonijos karinių jūrų bazių.

## Istorija
Kurė ėmė augti 1886 m. žvejų gyvenvietėje įkūrus vieną didžiausių Japonijos karinių jūrų bazių. Per II pasaulinį karą Kurė buvo svarbus karo laivų („Jamato“ tipo šarvuočių) statybos centras. 1946–1952 m. buvo britų okupacinių pajėgų Japonijoje bazė.

## Šaltiniai
Max von Laue

**Maksas Teodoras Feliksas fon Laujė** (; 1879 m. spalio 9 d. – 1960 m. balandžio 24 d.) – vokiečių fizikas teoretikas. 1914 m. Nobelio fizikos premijos laureatas už Rentgeno spindulių difrakcijos kristaluose atradimą.

## Šaltiniai
Lise Meitner

**Liza Meitner** (; 1878 m. lapkričio 7 d. – 1968 m. spalio 27 d.) – Austrijos fizikė. L. Meitner vardu pavadintas 109 cheminis elementas – meitneris.

1905 m. baigusi doktorantūros studijas, Meitner tapo antrąja moterimi iš Vienos universiteto, įgijusia fizikos daktaro laipsnį.

## Šaltiniai
Abelio premija

**Abelio premija** () – kasmetinis apdovanojimas vienam ar keliems iškiliems matematikams. Įteikia Norvegijos karalius. Pavadinta pagal norvegų matematiko Nilso Henriko Abelio (1802–1829) pavardę, o sukurta pagal Nobelio premijas, dėl to daugelio vadinama Nobelio matematikos premija. Premiją sudaro 7,5 mln. Norvegijos kronų.

## Šaltiniai
Arnold Sommerfeld

**Arnoldas Zomerfeldas** (; 1868 m. gruodžio 5 d. – 1951 m. balandžio 26 d.) – vokiečių fizikas ir matematikas. Vienas pirmųjų pradėjęs plėtoti atominę ir kvantinę fiziką, taip pat išugdė ir mokė daug studentų naujajai teorinės fizikos erai.

## Šaltiniai
Ig Nobelio premija

**Ig Nobelio premija** (dar vadinama **„Šnobelio“ premija**) – kasmetinis satyrinis apdovanojimas, įteikiamas siekiant paminėti dešimt neįprastų ar nereikšmingų mokslinių tyrimų pasiekimų. Premijos tikslas – „pagerbti pasiekimus, kurie pirmiausia priverčia žmones juoktis, o paskui susimąstyti“.

Organizavimu užsiima mokslinio humoro žurnalas Annals of Improbable Research (AIR), o Ig Nobelio premijas įteikia Nobelio premijos laureatai per ceremoniją Masačusetso technologijos institute. Nugalėtojai taip pat skaito viešas paskaitas.

## Šaltiniai
Bangos ir dalelės dualumas

**Bangos ir dalelės dualumas** – kvantinės mechanikos koncepcija, teigianti, jog fizinei materija (kvantiniams objektams) būdingos ir bangų, ir dalelių savybės. Ji išreiškia klasikinių sąvokų – dalelės ir bangos nesugebėjimą visiškai apibūdinti kvantinių objektų elgesio.

## Šaltiniai
Otto Stern

**Otas Šternas** (; 1888 m. vasario 17 d. – 1969 m. rugpjūčio 17 d.) – vokiečių fizikas. Antras labiausiai nominuotas Nobelio fizikos premijos laureatas 1925–1945 m. laikotarpyje.

## Šaltiniai
Peter Higgs

**Piteris Veiras Higsas** (; 1929 m. gegužės 29 d. – 2024 m. balandžio 8 d.) – Didžiosios Britanijos fizikas teoretikas. Edinburgo universiteto profesorius ir Nobelio fizikos premijos laureatas už darbus, susijusius su subatominių dalelių mase.

## Šaltiniai
Buksyras

**Buksyras** ( – „traukti“) – savaeigis laivas vilkikas, skirtas kitiems nesavaeigiams plaukiojantiems objektams (baržoms, dokams, plaustams, kranams) ir avariją patyrusiems laivams vilkti ar stumti. Kai kurie funkcionuoja uostuose ar jų teritorijose, kai kurie gali veikti vandenynuose, prižiūrėti ledlaužius. Buksyrai naudojami ir karo reikmėms, gelbėjimo misijoms. Taip pat gali būti vadinamas *vilkiku*. Ežeruose ir upėse buksyrai dažniau naudojami tempimo funkcijai, jūrose – stūmimo.

Galingiausias pasaulyje buksyras „Island Victory“ turi 477 tonų galią.

## Istorija

Iki XVIII–XIX a. buksyro funkciją atlikdavo naudojant žmogaus arba arklio jėgą, tam naudoti ir burliokai (laivų tempėjai). Pirmąjį buksyrą 1736 m. užpatentavo britas Jonathan Hulls (1699–1758), tačiau pirmasis buksyras pastatytas tik 1802 m. „Charlotte Dundas“ naudojant garo variklį. Jis veikė Forto ir Klaido kanale į vakarus nuo Glazgo (Škotija). Apie 1850 m. imti naudoti sraigtai.

Apie 1900 m. pradėtas naudoti dyzelinis variklis, kuris ėmė vyrauti po Antrojo pasaulinio karo.

## Šaltiniai
Oslo universitetas

**Oslo universitetas** () – seniausias ir didžiausias Norvegijos universitetas. Laikomas pirmaujančiu šalies universitetu, turintis vieną iš aukščiausių reitingų tarp Šiaurės šalių universitetų ir yra tarp šimto aukščiausią reitingą turinčių universitetų. Įkurtas 1811 m. ir iš pradžių pavadintas Karališkuoju Frederiko universitetu (*Det Kongelige Frederiks Universitet*).

1947–1989 ir 2020 m. universiteto pagrindiniame pastate buvo įteikiama Nobelio taikos premija. Nuo 2003 m. čia teikiama ir Abelio premija. Penki su universitetu susiję mokslininkai – Nobelio premijos laureatai, o trys – Turingo premijos laureatai.

## Šaltiniai
STEM

**STEM** ( – **gamtos mokslai, technologijos, inžinerija ir matematika**) – akronimas, apibūdinantis ugdymo modelį, kuriame apjungiami gamtos mokslai, technologijos, inžinerija ir matematika. 

STEM akronimas dažnai sutinkamas ugdymo turinio, migracijos, saugumo, mokslo pažangos ir ekonominio konkurencingumo kontekstuose. Plačiai vartojamas reklamuojant studijų programas ir mokslo kryptis.

Kitas glaudžiai susijęs akronimas – STEAM, įtraukiantis menus (), bet vartojamas plačiąja prasme A – visos kitos disciplinos ().

## Šaltiniai
Fritz Strassmann

**Fricas Štrasmanas** (; 1902 m. vasario 22 d. – 1980 m. balandžio 22 d.) – vokiečių chemikas, kuris 1938 m. kartu su Otu Hanu nustatė, kad baris yra urano skilimo produktas jį apšaudant neutronais. Šis bandymas buvo esminė dedamoji aprašant anksčiau nežinomą branduolio dalijimąsi, kurį vėliau aprašė Lise Meitner ir Otto Frisch.

## Šaltiniai
Tekinimo staklės

**Tekinimo staklės** – staklės, skirtos cilindrinei ar fasoninei gaminio formai sudaryti naudojant tekinimo peilį ar kitus pjovimo įrankius. Naudojant stakles ruošinys sukamas apie sukimosi ašį ir atliekami įvairūs apdirbimo darbai, pvz., pjovimas, šlifavimas, raižymas, gręžimas, deformavimas, sriegimas ir tekinimas.

Dažniausiai naudojamos metalinėms ir medinėms detalėms apdirbti.

Tekinimo staklėmis gaminami varžtai, žvakidės, ginklų vamzdžiai, lazdos, stalo kojos, dubenys, beisbolo lazdos, rašikliai, muzikos instrumentai (ypač mediniai pučiamieji) ir alkūniniai velenai.

## Šaltiniai
Mokytojas

**Mokytojas** – asmuo, padedantis mokiniams įgyti žinių, kompetencijos ar dorybių per mokymo procesą. Mokytojai, profesinių ir techninių bei aukštųjų mokyklų dėstytojai dar vadinami **pedagogais**, **edukologais**.

Daugumoje šalių formalų studentų mokymą paprastai atlieka apmokami profesionalūs mokytojai. Spalio 3 d. minima Pasaulinė mokytojų diena.

Visame pasaulyje tarp mokytojų yra panašumų ir skirtumų. Beveik visose šalyse mokytojai išsilavinę universitetuose arba kolegijose.

## Lietuvoje
Lietuvoje pirmieji mokytojai buvo valdovų ir didikų pilyse, yra žinoma, kad Lietuvos didžiojo kunigaikščio Kęstučio dvare Trakuose jo sūnų Vytautą mokė vienuolis.

## Šaltiniai
Išcentrinė jėga

**Išcentrinė jėga** – jėga, kuria judantis materialusis taškas veikia kitą kūną ir verčia šį tašką judėti kreive. Jėga nuo sukimosi ašies nukreipta normalės kryptimi. 

Išcentrinės jėgos *F* skaitinė vertė objektui, kurio masė *m*, esančiam atstume *r* nuo sukimosi ašies ir besisukančiam kampiniu greičiu *ω* lygi:
:F = m\omega^2 r

Išcentrinė jėga taikoma centrifugose, išcentriniuose siurbliuose ir išcentrinėse sankabose, taip pat išcentriniuose geležinkeliuose, planetų orbitose ir kreivėse.

## Šaltiniai
2-oji Lietuvos divizija

**2-oji Lietuvos divizija** () – Abiejų Tautų Respublikos Lietuvos Didžiosios Kunigaikštystės kariuomenės karinis dalinys, mišri pėstininkų ir kavalerijos divizija, egzistavusi 1776–1795 m.

Divizija buvo suformuota 1776 m. ordinarinio ATR Seimo nutarimu.

Pirmuoju divizijos vadu 1777 m. buvo paskirtas Janas A. Vietinghofas. Po kelių mėnesių jis mirė. Po jo mirties Karinis departamentas () vadovavimą divizijai perdavė A. K. Čartoriskiui, šias pareigas ėjusiam beveik 6 metus. 1783 m. divizijos vadu buvo paskirtas ką tik generolo leitenanto laipsnį gavęs 2-ojo pėstininkų pulko vadas Ignotas Feliksas Moravskis. Jį pakeitęs Tadas Stetkevičius buvo senyvas (karinėje tarnyboje nuo 1751 m.) ir mirė nepraėjus nei pusei metų nuo paskyrimo. Sekančiu ir paskutiniu divizijos vadu tapo Simonas Zabiela.

Divizijos etatų sąrašas numatė, jog be vado, jai vadovavo dar du generolai majorai. Taikos metu kiekvienas jų buvo atsakingas už divizijos karinį rengimą – vienas – pėstininkų, kitas – kavalerijos. Tačiau šio pasidalijimo ne visada buvo laikomasi.

## Kovos veiksmai
Divizija dalyvavo 1792 m. (Targovicos konfederacijos) ir 1794 m. (Kosciuškos sukilimo) karų su Rusijos Imperija kovose. Paskutiniai, pavieniai, jos daliniai buvo sunaikinti 1794 m. Varšuvos gynybos metu (Pragos mūšyje).

## Divizijos vadovybė
**Divizijos vadai**

* generolas leitenantas Janas A. Vietinghofas (1777 m.)
* generolas leitenantas Ignotas Moravskis (1783–1790).
* generolas leitenantas Tadas Stetkevičius (1790).
* generolas leitenantas Simonas Zabiela (1790–1793)

**Divizijos vado pavaduotojai, generolai majorai**

* generolas majoras Ignotas Moravskis (1777–1783)
* generolas majoras Tadeušas Puzina (1783–1788)
* generolas majoras Juozapas Petras Pacas (1777–1789)
* generolas majoras Simonas Zabiela (1788–1790)
* generolas majoras Mikolojus Radvila XII (1789–1791)
* generolas majoras Mykolas Zabiela (1790–1792)
* generolas majoras Janas Oginskis (1791–1793)
* generolas majoras Motiejus Frankovskis (1792–1793)
* generolas majoras Motiejus Jelenskis (1793 m.)

**Adjutantai**

* kapitonas Rapolas K. Berkenas – divizijos adjutantas (1777–1781)
* kapitonas Dominikas Dederka – divizijos adjutantas (1777–1789)
* Pulkininkas leitenantas Sebastianas Orlovskis – divizijos adjutantas (1781–1783)
* kapitonas (vėliavos vadas) Pranciškus Gaika (Franciszek Hayko) – generolo leitenanto adjutantas (1781–1785)
* Juozapas Novickis – generolo majoro adjutantas (nuo 1785 m.)

## Bibliografija

* 
* 
* Konstanty Górski, *Historia piechoty polskiej*, Spółka wydawnicza Polska, Kraków 1893
* Konstanty Górski, *Historia jazdy polskiej*, Spółka wydawnicza Polska, Kraków 1894
* Konstanty Górski, *Historia artylerii polskiej*, Warszawa 1902
* 

## Išnašos
Georges Lemaître

**Žoržas Lemetras** (; 1894 m. liepos 17 d. – 1966 m. birželio 20 d.) – belgų fizikas teoretikas, matematikas, astronomas. Pirmasis pateikė teoriją, jog artimųjų galaktikų judėjimas gali būti paaiškintas visatos plėtimusi, ką netrukus stebėjimais patvirtino Edvinas Hablas.

## Išnašos

### Citatos

### Šaltiniai

* 
* 

## Bibliografija

*
Mokslo revoliucija

**Mokslo revoliucija** – moksliniai atradimai, lėmę šiuolaikinių gamtos mokslų susiformavimą ir pakeitę visuomenės požiūrį į pasaulį.

Mokslo revoliucija Europoje įvyko antroje Renesanso laikotarpio pusėje. Jos pradžia dažnai laikomi 1543 metai, kai pasirodė Mikalojaus Koperniko veikalas „Apie dangaus sferų sukimąsi“ (*De revolutionibus orbium coelestium*).

Mokslo revoliucijos terminą XVII a. išpopuliarino prancūzas J. S. Bailly, išskyręs žlugusį senąjį ir iškilusį naująjį mokslo raidos etapus.

## Šaltiniai
Vaterlinija

**Vaterlinija** (, 'vandens linija') – plūduriuojančio laivo korpuso ir ramaus vandens paviršiaus susikirtimo linija. Vaterlinija taip pat gali reikšti bet kurią laivo korpuso liniją, lygiagrečią vandens paviršiui, kai laivas plūduriuoja horizontalioje padėtyje daugiau ar mažiau nugrimzdęs. Vaterlinijos yra „laivų linijų“ klasė, laivų projektavime naudojama pažymėti plane korpuso formas.

Krovininė vaterlinija, rodanti didžiausią pakrauto laivo grimzlę, dar žinoma kaip Plimsolio linija. Ji nurodo teisinę ribą, iki kurios galima pakrauti laivą, esant tam tikram vandens būviui (druskingumui, temperatūrai), siekiant saugiai išlaikyti plūdrumą. Pavadinta britų politiko reformatoriaus Samuelio Plimsolio garbei.

Laivams svarbus ir vaterlinijos ilgis, kuris paprastai būna trumpesnis už bendrą laivo ilgį dėl atsikišusių korpuso dalių priekyje bei gale. Burlaiviui svyruojant ant vandens, vaterlinijos ilgis gali labai pasikeisti ir priklausomai nuo  posvyrio dinamiškai veikti burinės valties greitį.

Kol pažymėta krovininė vaterlinija tapo privaloma, daug laivų buvo prarasta dėl perkrovų, jūrinininkų siekio gauti daugiau pelno už krovinių transportavimą. 1875 m. Didžiojoje Britanijoje buvo priimtas prekybinės laivybos įstatymas, numatęs ant kiekvieno krovininio laivo korpuso pažymėti krovinio liniją , nurodančią didžiausią gylį, iki kurio galima saugiai pakrauti laivą. Įstatymo taikymas užsienio laivams, išplaukiantiems iš šalies uostų, lėmė bendrą krovos linijų taisyklių priėmimą jūrų šalyse. Minimalų leistiną antvandeninį borto aukštį nustatė nebe laivo savininkas, o vyriausybinė agentūra. 

Originalus Plimsolio linijos ženklas buvo apskritimas su perbraukta horizontalia linija, žyminčia didžiausią laivo grimzlę. Bėgant metams buvo pridėta papildomų linijų, leidžiančių nustatyti grimzlę pagal skirtingą vandens tankį, numatomas jūros sąlygas. Ženklo šonuose taip pat žymimos raidės, nurodančios krovininę liniją patvirtinusios priežiūros bendrovės inicialus.

Prie laivo tvirtinamą krovininės vaterlinijos ženklą reglamentuoja tarptautinė konvencija (*International Convention on Load Lines*). Juo vadovaujasi asmenys, atsakingi už saugų laivo pakrovimą. Krovinio veikiamas laivas grimzta, vaterlinijos ženklas leidžiasi arčiau vandens paviršiaus.

## Išnašos

## Šaltiniai

* 

## Nuorodos

* 1966 m. tarptautinė konvencija dėl laivų krovininės vaterlinijos nustatymo *e-seimas.lrs.lt*
Kulmiškieji Kakšiai

**Kakšiai**, **Kulmiškieji Kakšiai** (, anksčiau **Blusiniai** (*Bloßinnen*) – buvęs kaimas Rytų Prūsijoje, Ragainės, nuo 1922 m. – Tilžės-Ragainės apskrityje, dabartinės Kaliningrado srities šiaurės rytinėje dalyje, 12 km į vakarus nuo Lazdynų ir 20 km į pietryčius nuo Ragainės, 1 km į vakarus nuo Kakšių pelkės vakarinio pakraščio.

## Istorija

Įsikūrė prie seno (pavaizduotas XVI a. žemėlapyje) Ragainės–Kluonių kelio, ėjusio per Kakšių pelkę. 1654 m. minima karčema, priskirta buvusiam raštvedžiui M. Rapenui kartu su 4 ūbais žemės. Karčema pažymėta 1796–1802 m. žemėlapyje, gyvenvietė vadinama Mažaisiais Kakšiais. 1785 m. topografijos ir statistinių duomenų žinyne vadinama Kakšiais, arba Blusiniais, turėjo kulmiškojo dvaro statusą, priklausė Liepgalio domenų valsčiui ir Būdviečių evangelikų liuteronų parapijai; dvare buvo trys ugniakurai (gyvenamieji pastatai). 1821 m. Kakšiai buvo kulmiškasis kaimas su 16 gyventojų, 1846 m. Kakšiuose buvo 4 gyvenamieji pastatai ir 27 gyventojai. 1818 m. kaimas priskirtas Ragainės apskričiai, 1874 m. pateko į apskrityje suformuotą Kakšių valsčių, 1909–1945 m. buvo Budviečių valsčiaus sudėtyje. 1905 m. Kulmiškuosiuose Kakšiuose buvo 2 sodybos, gyveno 10 žmonių, visi vokiečiai; kaimas valdė 86 ha žemės. 1929 m. prijungti prie Didžiųjų Puskepalių.

Po Antrojo pasaulinio karo, vietiniams gyventojams pasitraukus į Vokietijos gilumą, išnyko.

## Gyventojai

## Šaltiniai
Didieji Puskepaliai

**Didieji Puskepaliai** (, nuo 1938 m. *Keppen*) – buvęs kaimas Rytų Prūsijoje, Ragainės, nuo 1922 m. – Tilžės-Ragainės apskrityje, dabartinės Kaliningrado srities šiaurės rytinėje dalyje, 12 km į vakarus nuo Lazdynų ir 20 km į pietryčius nuo Ragainės, 1,5 km į vakarus nuo Kakšių pelkės vakarinio pakraščio, prie Būdupės upelio (Įsruties intakas).

## Istorija

1785 m. buvo Liepgalio domenų valsčiaus karališkųjų valstiečių kaimas su 5 ugniakurais (gyvenamaisiais pastatais), 1823 m. – 6 sodybų kaimas su 29 gyventojais, 1847 m. – 8 sodybų kaimas su 45 gyventojais. 1818 m. kaimas priskirtas Ragainės apskričiai, 1874 m. pateko į apskrityje suformuotą Kakšių valsčių, 1909–1945 m. buvo Būdviečių valsčiaus sudėtyje. 1905 m. Didžiuosiuose Puskepaliuose buvo 14 sodybų, gyveno 76 žmonės, iš jų 60 lietuvių (78,9 %); kaimas valdė 174 ha žemės. Tikintieji priklausė Būdviečių evangelikų liuteronų parapijai. 1929 m. prie kaimo prijungti Kulmiškieji Kakšiai.

Antrojo pasaulinio karo pabaigoje vietiniams gyventojams pasitraukus į Vokietijos gilumą, ištuštėjo; po karo ar vėliau sovietmečiu išnyko.

## Gyventojai

## Šaltiniai
Galilėjaus palydovai

**Galilėjaus palydovai** – keturi didžiausi Jupiterio palydovai – Ijo, Europa, Ganimedas, Kalista. Po Saturno labiausiai matomi Saulės sistemos objektai. Palydovus 1610 m. išradus teleskopą atrado Galilėjas Galilėjus.

## Istorija
### Atradimas

Galilėjas Galilėjus galėjo stebėti dangaus kūnus daug aiškiau nei prieš tai dėka teleskopo patobulinimo, kuris didino iki 20 kartų. Tai leido Galilėjui 1609 m. gruodį arba 1610 m. sausį pamatyti Jupiterio palydovus.

1610 m. sausio 7 d. Galilėjus parašė laišką, kuriame pirmą kartą paminėjo Jupiterio palydovus. Tuo metu jis pastebėjo tik tris iš jų ir manė, kad tai nejudančios žvaigždės, esančios šalia Jupiterio. Jis tęsė dangaus kūnų stebėjimą nuo 1610 m. sausio 8 d. iki kovo 2 d. Šių stebėjimų metu atrado ketvirtą kūną bei pastebėjo, kad keturios žvaigždės nėra nejudančios, o skrieja aplink Jupiterį.

## Šaltiniai
Kenebekas

**Kenebekas** () – upė Jungtinių Amerikos Valstijų šiaurės rytuose, Meino valstijos vakarų centrinėje dalyje. Išteka iš Mūshedo ežero, telkšančio valstijos centrinėje dalyje. Teka į pietus. Žemupyje teka pro protakų ir estuarijų tinklą, vadinamą Merimitingo įlanka. Ją sudaro su savo pagrindiniu intaku – Androskoginu. Už 26 km išsilieja į Atlanto vandenyną piečiau Bato.

Upės pavadinimas kilo iš abenakių kalbos (*Kinəpékʷihtəkʷ*), kuria reiškia „ilgi ir ramūs vandenys“. 1604–1605 m. upę ištyrinėjo prancūzas Samuelis de Šamplenas, o 1607 m. prie Kenebeko įkurta pirma anglų gyvenvietė – Fort Džordžas (netoli dabartinės Ogastos). 1837 m. ant upės pastatyta Edvardso užtvanka, tiekusi hidroenergiją Bingamui, Skouheganui, Voterviliui ir Gardineriui, tačiau 1999 m. panaikinta – į upės aukštupį neršti vėl gali įplaukti atlantinės lašišos ir bukasnukiai eršketai. Ties Bingamu sudarytas Vaimano tvenkinys.

Pagrindiniai miestai prie Kenebeko: Bingamas, Votervilis, Ogasta, Batas.

## Šaltiniai
Atomizmas

**Atomizmas** ( – 'neskaidomas, nedalomas') – filosofinė gamtos objektų diskrečios sandaros teorija, teigianti, jog visi materialūs objektai susideda iš mažų neskaidomų dalelių (atomų).

Atomizmas atsirado tiek senovės graikų, tiek senovės Indijos filosofinėse tradicijose. Įprastai atomizmo pradininku laikomas Leukipas. Jis ir kiti senovės graikų atomistai teigė, kad gamta sudaryta iš dviejų dedamųjų: atomo ir tuštumos. Tuo tarpu įvairias pasaulio makroskopines substancijas sukuria skirtingų formų, išsidėstymų ir padėčių sankaupos.

Indijos budistai, Dharmakyrtis (apie VI–VI a.) ir kiti, sukūrė savitas atomizmo teorijas, pavyzdžiui, įtraukiant momentinius atomus, kurie blykstėli ir išnyksta.

## Šaltiniai
Carl Gustav Jacob Jacobi

**Karlas Gustavas Jakobas Jakobis** (; 1804 m. gruodžio 10 d. – 1851 m. vasario 18 d.) – žydų kilmės vokiečių matematikas. Pasižymėjęs pasiekimais elipsinių funkcijų teorijoje, dinamikoje, diferencialinėse lygtyse, determinantų ir skaičių teorijoje.

## Šaltiniai
Johann Bernoulli

**Johanas Bernulis** (; 1667 m. rugpjūčio 6 d. – 1748 m. sausio 1 d.) – Šveicarijos matematikas ir fizikas. Dirbo prie begalinio skaičiavimo teorijos ir buvo jaunojo Leonardo Eulerio mokytojas.

## Šaltiniai
Tadas Stetkevičius

**Tadas Stetkevičius** () (m. 1790 m. arba 1799 m.) – Lietuvos Didžiosios Kunigaikštystės didikas, karinis ir politinis veikėjas, Lietuvos Didžiosios Kunigaikštystės kariuomenės generolas leitenantas.

Šiaulių pavieto dvarininkas, *Kościesza* herbo bajoras. 1790 m. tapo 1-osios Lietuvos divizijos brigados vadu. Machynios, Rakučio ir Srzednickio teigimu, jis buvo 1-osios Lietuvos divizijos generolas majoras (pagal pareigas – divizijos vado pavaduotojas), vėliau – 2-osios Lietuvos divizijos vadas, su generolo leitenanto laipsniu. Savo ruožtu, XX a. pradžioje ATR kariuomenę tyrinėjęs lenkų istorikas Bronislovas Gembarževskis (), nemini jo kaip brigados vado.

Iki tapdamas divizijos vado pavaduotoju B. Stetkevičius tarnavo Lietuvos artilerijos pulkininku. 1782 m. buvo išrinktas į Abiejų Tautų Respublikos Seimą nuo Lydos apskrities. 1788 m. buvo Abiejų Tautų Respublikos karinės komisijos nariu.

## Bibliografija

* 
* Henryk P. Kosk, Generalicja polska t. II, Pruszków 2001
* 
* STETKIEWICZ Tadeusz h. Kościesza (ok. 1745–1790) generał lejtnant wojsk litewskich, *Polski Słownik Biograficzny,* t. 43 p. 498

## Išnašos
Abiejų Tautų Respublikos karinė komisija

**Abiejų Tautų Respublikos karinė komisija** – kolegialus Abiejų Tautų Respublikos Seimo organas, koordinavęs kariuomenės vystymo klausimus, įkurtas 1788 m. lapkričio 3 d. panaikinus Nuolatinės tarybos Karo departamentą.

Komisiją sudarė 18 narių: vienas etmonas ir 17 Seimo išrinktų komisarų, iš jų – 5 karininkai (3 Karūnos (Lenkijos) ir 2 Lietuvos) ir 12 civilių (9 parlamentarai ir 3 senatoriai). Pirmininko pareigos buvo rotuojamos, kas ketvirtį jas paeliui užimdavo: Karūnos didysis etmonas, Lietuvos lauko etmonas, Lietuvos didysis etmonas, Karūnos lauko etmonas.

Priėmus Gegužės 3-iosios Konstituciją, aukščiausiu vykdomosios valdžios organu tapo Teisių sargyba (), o Seimas tapo labiau konfliktų sprendimo institucija. Karinė komisija buvo atskaitinga Seimui ir Teisių sargybai. Karinei komisijai buvo pavaldžios civilinės-karinės tvarkos komisijos.

Pagal 1792 m. gegužės mėn. įstatymą Karinę komisiją sudarė 15 asmenų: pirmininko pareigas paeiliui einantys Karūnos didysis etmonas arba Lietuvos didysis etmonas ir dvejų metų kadencijai Seimo paskirti 14 komisarų, iš kurių du buvo senatoriai, šeši kariškiai ir šeši civiliai.

Po pralaimėto 1792 m. karo ATR karinė komisija 1793 m. vėl buvo padalinta į Karūnos komisiją ir Lietuvos komisiją. 1794 m. sukilimo laikotarpiu kariuomenėje administracines, fiskalines ir teismines funkcijas vykdė Karo komisariatas ir Aukščiausiosios nacionalinės tarybos Karinių reikmių skyrius.

Iki pat Respublikos pabaigos komisijos būstinė buvo įsikūrusi Varšuvoje, Krasinskių rūmuose, kur buvo ir Karūnos karo archyvas.

## Šaltiniai
Lietuvos moterų rankinio čempionatas 2024m.-2025m.

Lietuvos moterų rankinio čempionatas 2024m.-2025m.- Lietuvos rankinio federacijos organizuojamas renginys, kurio metu bus išsiaiškinta stipriausia Lietuvos moterų rankinio komanda.

## Komandos:
Lyginant su praėjusių metų sezonu- nėra naujai atėjusių ar iškritusių komandų. Kaip ir anksčiau - turnyre rungtyniaus 6 komandos.

2024m. Kovo 16d.- tapo aišku, kad reguliariojo sezono nugalėtojomis tapo: Vilniaus „Eglė". Antrają vietą užėmė Vilniaus "Tauras". Treti liko Kauno raj. "Hc Garliava".

2024m. Gegužės 23d.- po pasibaigusių atkrinamųjų varžybų etapo, tapo aišku, kad Lietuvos čempionėmis tapo Kauno raj. "Hc Garliava". Antrają vietą užėmė Vilniaus „Eglė". Treti liko Vilniaus "Tauras".

2024m. Rugsėjo 7d.- po pasibaigusių Super taurės varžybų, tapo aišku, kad Lietuvos rankinio federacijos Super taurę iškovojo Kauno raj. "Hc Garliava". Antroji vieta atiteko "Kauno „Žalgiris“ rankininkėms.

## Namų arenos:[http://www.handball.lt/lyga/lmrl/komandos/]

## Grupės lentelė:[https://tairankinis.com/2024/09/14/lmrl-pirmajame-ture-pirmosios-lygiosios-ir-atkakli-vilnieciu-dvikova/]

## Žaidėjų statistika:
**Įvarčiai:**                                                                                                                                        

## Nuorodos:
https://rankinis.lt/cempionatai/lietuvos-moteru-rankinio-lyga/rezultatai
https://tairankinis.com/2024/09/14/lmrl-pirmajame-ture-pirmosios-lygiosios-ir-atkakli-vilnieciu-dvikova/
Carrarese Calcio 1908

**Carrarese Calcio 1908** – Italijos futbolo klubas iš Kararos. 

## Istorija
Įkurtas 1908 m. 2023–2024 m. žaidė *[[Serie C]]*, „B“ grupėje buvo treti, o atkrintamųjų cikle dėl patekimo į Serie B tapo nugalėtojais. Nuo 2024–2025 m. sezono rungtyniavo Serie B.

## Laimėjimai

## Sezonai

|}

## Išnašos

## Nuorodos
* Oficiali Klubo svetainė
* Facebook paskyra
* SOCCERWAY
* Transfermarkt
* Globalsportsarchive